Enn Nõu

Enn Nõu (sündinud 2. oktoobril 1933 Tallinnas) on eesti kirjanik ja arstiteadlane.Eesti entsüklopeedia, 14. kd, Tema isa oli Joosep Nõu. 

Enn Nõu õppis Tallinna 28. algkoolis. 1944. aastal põgenes ta koos perega Rootsi. Aastatel 1953–1961 õppis ta Uppsala Ülikooli arstiteaduskonnas; 1978. aastal sai meditsiinidoktori kraadi. Ta on töötanud arstina mitmes Uppsala Ülikooli kliinikus ja dotsendina Uppsala Ülikoolis.Eesti kirjarahva leksikon, ISBN 545002357X.

Ta on oma teostes käsitlenud muu hulgas ka Eesti eksiilvalitsuse tegevust.

Enn Nõu valiti 1966., 1968. ja 1970. aastal Eesti Komitee Asemike Kogusse.

Teoseid
 "Pidulik marss" (1968, 1992)
 "Vastuvett" (1972, 1995)
 "Lõigatud tiibadega" (1976, 1994)
 "Pärandusmaks" (1976, 1994, ühes raamatus "Lõigatud tiibadega")
 "Nelikümmend viis" (1984, 1996)
 "Koeratapja" (1988, 1993, 2009)
 "Presidendi kojutulek" (1996)
 "Mõtusekuke viimane kogupauk" (2005)
 "Vabariigi pojad ja tütred I osa" (2010)
 "Vabariigi pojad ja tütred II osa" (2011)
 "Vabariigi pojad ja tütred III osa" (2012)
 "Ma armastasin rootslast ehk Sollefteå suvi" (2013)
 "Saaremaa eleegia" (2015)
 "Poisteraamat" (2016)
 "Elu ja aeg" (2019)
 "Ufa umbsõlm" (2020)
 "Ülestähendusi ajast ja elust" (2023)
 "Need meie väga vanad armastuskirjad" (2025) (Helga ja Enn Nõu kirjavahetus 1956-1958)
 "Tont teab" (novelliantoloogia; toimetaja ja kaasautor; 1968)
 "Tõotan ustavaks jääda... Eesti Vabariigi valitsus 1940–1992" (Ajalooartiklite ja dokumentide koguteos; toimetajad Mart Orav ja Enn Nõu; Enn Nõu kaasautor; 2004)
 "Kuusteist Eesti kirja" (antoloogia, kaasautor, 2018)

Tunnustus
 1997 Üliõpilaste Selts Raimla auliige
 2002 Valgetähe V klassi teenetemärk
 2005 MTÜ Eesti Pimedate Muuseumi biograafika preemia koos XVIII sajandi pimeda elulookirjutaja, koolmeistri ja usutegelase Mäletu Jaani (1749–1827) nime kandva soolavakaga
 2006 Eesti Kirjanduse Seltsi auliige
 2013 Jaan Krossi kirjandusauhind ("Vabariigi pojad ja tütred")
 2013 Rootsi Eestlaste Liidu kultuuriauhind
 2015 Eesti Muinsuskaitse Seltsi teenetemedal pikaajalise töö eest Eesti ajaloo talletamisel
 2019 Elise Rosalie Auna nimeline Võtikvere raamatuküla kirjanduspreemia ("Elu ja aeg")
 2022 Jõgeva valla pink "Poisteraamatu" tsitaadiga Kuremaa Raamatukogu ees

Isiklikku
Enn Nõu abikaasa on kirjanik Helga Nõu.

Viited

 Välislingid 
 Eerik Teder. Helga ja Enn Nõu Tallinnas Videvik.ee
 Rein Veidemann. Kirjanik Enn Nõu leidis uue hingamise Postimees.ee, 10. september 2005
 Jaan Undusk. Eesti lugu: Enn Nõu "Koeratapja" Eesti Päevaleht, 19. juuni 2009


Kategooria:Eesti kirjanikud
Kategooria:Eesti arstid
Kategooria:Eesti pulmonoloogid
Kategooria:Eestlased Rootsis
Kategooria:Uppsala Ülikooli vilistlased
Kategooria:Üliõpilaste Selts Raimla liikmed
Kategooria:Eesti Teadusliku Seltsi Rootsis liikmed
Kategooria:Valgetähe V klassi teenetemärgi kavalerid
Kategooria:Sündinud 1933